Tumuli u Gomiljanima
<s>Tumuli u Gomiljanima  nalaze se u opštini Trebinje, Bosna i Hercegovina.</s><s>Grupa spomenika – šest praistorijskih grobnih gomila (tumula) u Gomiljanima, proglašena je za nacionalni spomenik BiH.</s><s>Grobne gomile u selu Gomiljani nisu ispitivane, odnosno nisu vršeni istraživački i konzervatorsko restauratorski radovi.</s><s>Tumuli su samo evidentirani, ali ne i arheološki istraženi te se stoga ne može izvršiti njihova tačna datacija nastanka.</s><s>Na osnovi do sada vršenih arheoloških istraživanja na području Hercegovine može se zaključiti da gomile u Gomiljanima sadrže iste ili slične priloge iz vremena Glasinačke kulture.</s>

<s>Među stanovništvom ovoga kraja teško se prekidalo s praksom sahranjivanja u grobne gomile, tako da je i većina srednjovjekovnih nekropola nastajala na grobnim gomilama ili uz njih.</s>

<s>Tumuli zauzimaju prostor sa promjerom od 24 do 40 metara, visine do 6,5 metara, i površine 452 do 1252 metara.</s><s>U dijelovima koji su niži i bliži zemlji gomile su obrasle travom, dok se oko nje nalazi nisko trnje, raslinje pa čak i veće drveće.</s><s>Osim kamena koji je postavljan u kružnom toku na vrhu se ne primjećuju bilo koji drugi ostaci grobnice.</s><s>Samo na jednom tumulu vidljivi su ostaci manjeg kamenog sanduka, čija je orijentacija jugoistok–sjeverozapad.</s><s>Dimenzije sanduka su: 90 x 50 x 40 cm.</s>

<s>Literatura 
 Đorđo Odavić,  Praistorijska nalazišta na području Trebinja (gomile i gradine), Tribunia 4, Trebinje 1978.</s><s>Ivo Bojanovski,  Rimska cesta Narona - Leusinium kao primjer saobraćajnog kontinuiteta.</s><s>Akademija nauka i umjetnosti Bosne i Hercegovine, Godišnjak, knjiga X, Centar za balkanološka ispitivanja, knjiga 8., Sarajevo, 1973., 165.</s><s>Ivo Bojanovski, Bosna i Hercegovina u antičko doba.</s><s>Akademija nauka i umjetnosti Bosne i Hercegovine, Djela, knjiga LXVI, Centar za balkanološka ispitivanja, knjiga 6., Sarajevo, 1988., 85.</s>

<s>Reference</s>

<s>Ilirska arheološka nalazišta u Bosni i Hercegovini
Nacionalni spomenici u Trebinju
Tumuli u Bosni i Hercegovini</s>

